સંગ્રહઃ લોથલવાસીઓએ વિવિધ કલાઓ અને હુન્નરોના ક્ષેત્રે ઘણી ગતિ કરી હતી. શિલ્પકામ, કુંભારકામ, ધાતુવિદ્યા, સોના-ચાંદીના દાગીનાઓનું નકશીકામ વગેરેમાં તેમની કુશળતાનાં દર્શન થાય છે. કાંસાના ઢાળાનું કામ પ્રચલિત હતું. સંગ્રહાલયમાં પથ્થરિયાં મોતી, આભૂાણો, મુદ્રાઓ અને મહોર, તાંબા-કાંસાની વસ્તુઓ, પથ્થરનાં ઓજારો, છીપ-શંખની વસ્તુઓ, માટીનાં વાસણો, રમતગમતની વસ્તુઓ, વજન અને માપનાં સાધનો, ધાર્મિક વિધિની વસ્તુઓ, ભૂમિદાહ સંસ્કારનાં પાત્રો, ચિત્રિત માટીનાં વાસણો મુખ્ય છે.